### Beslutningstema

Det skal i denne sag besluttes at give anlægsbevilling og frigive midler til at anlægge et vand- og naturprojekt ved [adresse].

### Sagsfremstilling

I et nyt vand- og naturprojekt ved [adresse] etableres 5 søer/vandhuller. Projektet er beliggende i Natura 2000-område F60 Vidåen, [adresse] og [adresse] samt [adresse] 27 Vadehavet. Projektet vil sikre egnede levesteder for områdets forskellige fuglearter, heriblandt hvid stork og sortterner. Projektet vil have særligt fokus på nye ynglelokaliteter for sortterne. Begge de nævnte fuglearter er på udpegningsgrundlaget. Projektet er yderligere til gavn for padder (Bilag IV-arter). Projektet understøtter Visions- og Strategiplanens fokuspunkt vedr. klima, natur og miljø samt FNs Verdensmål nr. 15 (livet på land).

### Økonomi

Der er i budgettet afsat 1,593 mio kr i puljen Miljø og Natur (728), hvoraf midlerne til projektet skal finansieres. Der budgetteres med en udgift på 500.000 kr i 2023 til etape 1. Kompensation til lodsejer (0,5 mio. kr.) afholdes af private midler fra Markus Jebsens Naturpulje.

### Lovgrundlag

Miljømålsloven.

### Direktøren for Teknik/Miljø, Service og Beskæftigelse indstiller,

at der gives en anlægsbevilling til etape 1 på 500.000 kr.,

at anlægsbevillingen finansieres via puljen Miljø og Natur (728) og frigives, og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 13. juni 2023, pkt. 11:

Indstillingen anbefales.

Beslutning fra Økonomiudvalget, 22. juni 2023, pkt. 15:

Indstillingen anbefales.

Ebbe Andersen og Gorm Thygesen deltog ikke i mødet.

### Beslutning

Indstillingen godkendt.